छिपकलियों के खाने के स्रोत ख़त्म करें छिपकली को घर में आने से रोकें घर से छिपकली को निकालना
इन कीटों को ठहरा हुआ पानी बहुत पसंद होता है क्योंकि यह इसमें फलते फूलते हैं। इसलिए ऐसे हर बर्तन में मौजूद पानी को फेंक दें या किसी चीज़ से ढक दें।  कचरे के डब्बे को ढक कर रखें। पानी के ग्लास को इधर-उधर ज़्यादा समय खुला हुआ ना रखें। यह सुनिश्चित रखें कि सिंक (Sink) और बाथटब (Bath Tub) में पानी ना ठहरे। चीटियाँ सिरके की गंध से भागती हैं, इसलिए खिड़कियों और दरवाज़ों पर सफ़ेद सिरके का छिड़काव करें। हमेशा खाने के बाद सफाई करना ना भूलें, गंदे नैपकिन (Napkin), खाने के टुकड़े और खाने के बर्तन चीटियों को अपनी और आकर्षित करते हैं। मक्खियाँ मीठी चीज़ों की तरफ खिंची चली आती हैं और यह ख़ुदको इससे रोक नहीं सकतीं। इनसे छुटकारा पाने के लिए एक बर्तन में सफेद शराब भर कर रख दें, मक्खियाँ इसको पीने आऐंगी और पीकर कभी वापस नहीं लोटेंगी। कीट उमस भरे माहौल को पसंद करते हैं। इनसे छुटकारा पाने का एक रास्ता यह है कि अलमारी के अंदर एक चाॅक का बंडल टांग दें, यह हवा में मौजूद पानी को सोक लेगा और फिर कीट दौबारा नहीं आऐंगे। काॅकरोच लगभग हर चीज़ को खाते हैं। लेकिन ये खीरे के छिलकों को नापसंद करते हैं। इसलिए अगली बार आप जब भी खीरे को काटें तो इनके छिलकों को फेंकने के बजाय किचन, काउंटर और बाथ टब के आस पास रख दें। इसकी वजह से काॅकरोच आपके घर से निकल जाएंगे। अगर इन खीरे के छिलकों पर चीटियाँ लग रही हैं तो आप बोरेक्स (Borax) का इस्तेमाल करें: इसको ऐसी जगह पर छिड़कें जहां कॉकरोच अधिक मात्रा में हो, इसके इस्तेमाल के 1 महीने बाद ही कॉकरोचों की तादाद घर में कम हो जाएगी। आम धारणा के विपरीत बोरेक्स इंसानों और जानवरों को इतना नुक़सान नहीं देता। मकड़ियाँ बिला वजह कहीं से भी कभी भी निकल आती हैं, लेकिन इन्हें दूर रखने के लिए इनके शिकार को मारने के आलावा, ये तरीक़े भी इस्तेमाल किये जा सकते हैं:  हर उस दरार को बंद करें जिसका संपर्क बाहर से हो, जैसे खिड़कियाँ और दरवाज़ों की चौखट वाली दरारें।  कूड़ेदान, बेसमेंट, किचन और बाथरूम में ग्लू-बोर्ड लगाकर आप मकड़ियों को पकड़ सकते हैं।  अगर मकड़ियों की समस्या ज़्यादा बढ़ जाए तो आप कीटनाशक दवा का इस्तेमाल करें या कीट विनाशक टीम से संपर्क करें। छिपकलियाँ झींगुरों को बड़े शौक़ से खाती हैं, इसलिए घर के अंदर और बाहर झींगुरों की आबादी पर अगर क़ाबू पा लिया जाए तो घर में छिपकलियों से भी छुटकारा पाया जा सकता है।  एक बर्तन में गुड़ या शराब, पानी में मिलाकर रख दें, इसकी मदद से आप घर के अंदर और बाहर के झींगुरों का ख़ात्मा कर सकते हैं: झींगुर सीधे इसी में ही छलांग मारेंगे!  घर के पिछवाड़े और आँगन की घास हमेशा काटते रहें क्योंकि झींगुर लंबी घास में फलते फूलते हैं। छिपकलियों को ऐसी जगह पसंद होती है जहां गर्मी, पानी और छिपने की जगह मौजूद हो। आप बस इन चीज़ों पर थोड़ा ध्यान देकर छिपकलियों का घर में ना आना सुनिश्चित कर सकते हैं।  घर की साफ़ सफ़ाई करते रहें जैसे की फ़र्श की झाड़ू लगाना और कोशिश करें कि फर्श पर कपड़ों, अख़बारों और डिब्बों का ढेर ना लगा हो।  फर्नीचर को हमेशा दीवारों से 6 इंच दूर रखें और दीवारों पर ज्य़ादा तस्वीरें ना टांगें, क्योंकि छिपकलियाँ रात को सक्रिय होती हैं और दिन में यह अंधेरी और गर्म जगह पर छुपी रहती हैं।  अपने घर का तापमान जितना कम हो सके बनाए रखें, क्योंकि छिपकलियाँ रात में बाहर ठंडक होने की वजह से आपके घर में गरमाहट पाने घुस आती हैं।  अगर आपके घर में कोई पाइप लीक कर रहा है या कहीं पानी ठहरा हुआ है तो इसको फ़ौरन ठीक करें, क्योंकि छिपकलियों को ऐसा उमस भरा माहौल बहुत पसंद होता है। आपके घर का यह हिस्सा छिपकलियों को अपनी तरफ खींच सकता है, अगर यहां पर कीड़े मकोड़े पानी और छिपने की जगह मौजूद हो। हम आपको यहां कुछ तरीके़ बता रहे हैं जिनके ज़रिए आप अपने पिछवाड़े या आँगन से छिपकलियों को दूर कर सकते हैं:  ऐसी हर चीज़ को हटा दें जिसमें पानी जमा होता है, जैसे चिड़ियों के नहाने वाला बर्तन, क्योंकि यह कीड़ों के फलने फूलने की जगह बन सकता है, जो छिपकलियों का शिकार होते हैं और छिपकलियों को यहां से पानी मुहैया हो सकता है।  क्यारियों में कम से कम पानी दें क्योंकि छिपकलियों को नम माहौल बहुत पसंद होता है और यहां से उनको पीने के लिए पानी भी मुहैया हो जाता है।  गूदेदार पौधे ना उगाएं (Do not plant succulents): जब छिपकलियों को पीने के लिए पानी नहीं मिल पाता तो वह गूदेदार पौधों को चूस कर पानी की पूर्ति करती हैं।  झाड़ियों की कटाई करते रहा करें, ख़ासतौर पर जो घर से लगी हुई हों क्योंकि छिपकलियों को यहां छिपने की जगह मिल जाती है।  झाड़ियों पर जाल लगाकर आप इनको छिपकली के रहने की जगह बनने से बचा सकते हैं।  बाहर की लाइटों का इस्तेमाल कम से कम करें क्योंकि इन लाइटों पर कीड़े खिंचे चले आते हैं, जिसका शिकार यह छिपकलियाँ करती हैं। अगर बाहर की लाइटों का इस्तेमाल करना ज़रूरी हो तो सोडियम वैपर (Sodium Vapour) लाइट या पीली लाइटों का इस्तेमाल करें। छिपकलियाँ छोटे से छोटे छेद या दरारों में से घर में घुस सकती हैं, इसलिए अपने घर को पूरी तरह सील करना सुनिश्चित करें। घर का अंदर और बाहर से चक्कर लगाकर एक-एक छेद और दरार को पूरी तरह बंद कर दें। खिड़कियाँ और रोशन-दान बंद रखना सुनिश्चित करें। ये छिपकली को भगाने का सस्ता और कारगर तरीक़ा है। छिपकली अंडे के छिलके को "शिकारी" समझ बैठती हैं। अंडे के छिलके को घर या किचन में ऐसी जगह रख दें, जहाँ से छिपकली आती है।  अंडे के छिलकों को तोड़े नहीं, बल्कि इनके दोनों हिस्सों को इकट्ठा करके रखें। एक जगह पर एक अंडे के दो टुकड़े काफ़ी हैं, बस छिलकों को कुछ इस अंदाज़ में रखें कि छिपकली इससे टकरा जाए, फिर छिपकली ख़ुद ही डरकर भाग जाएगी। अंडे के छिलकों को ताज़ा रखने के लिये, इन्हें तीन-चार हफ्तों में बदलते रहें। कीटनाशक दवाइयाँ कीट, काॅकरोच, चीटियों, मक्खियों यहां तक कि छिपकलियों पर भी कारगर साबित होती हैं। कुछ गोलियाँ चूल्हे, फ्रीजर और सिंक (Sink) के नीचे भी रख दें, ताकि वहां से छिपकलियाँ भाग जाएं। छिपकलियाँ ज़्यादातर जिन कीड़ों का शिकार करती हैं, वह रौशनी की तरफ आकर्षित होते हैं, इसलिए ऐसी जगह पर छिपकलियाँ भी दिखाई देती हैं। अगर रौशनी वाली जगह के पास फ्लाई पेपर (Flypaper) लगा दिया जाए तो आप छिपकलियों के साथ कीड़ों को भी पकड़ सकते हैं।  फ्लाई पेपर को बल्ब के पास लगाना सबसे उचित रहता है। आप ग्लू बोर्ड (Glue Board), फ्लाईपेपर अपनी खिड़कियों या दरवाज़ों के आसपास भी लगा सकते हैं। अगर आपको इसमें छिपकली चिपकी हुई मिल जाए तो कृपया उसे वेजिटेबल ऑयल की मदद से निकाल कर आज़ाद कर दें। यह सब करना आपको घिनौना लग सकता है लेकिन यही मानवता है! थोड़ी-सी कॉफी लें और थोड़ा-सा तंबाकू का पाउडर लें, अब अपने हाथों की मदद से इसकी कुछ गोलियाँ बनाए और इसको टूथपिक (Toothpick) की नोक पर लगा लें। अब इसको ऐसी जगह पर रख दें जहां पर छिपकलियाँ रहती हैं या दिखाई पड़ती है। छिपकली इसको खाकर मर जाएगी। लहसुन की तेज गंध सिर्फ़ इंसानों को ही बुरी नहीं लगती बल्कि छिपकलियाँ भी इसकी गंध से दूर भागती हैं। आप लहसुन को ऐसी जगह पर रख दें, जिस जगह से छिपकलियाँ आती-जाती हों, छिपकलियाँ फिर उस जगह से आना-जाना छोड़ देंगी। प्याज़ ऐसी चीज़ है जिससे छिपकलियाँ दूर भागती हैं। प्याज़ को दो टुकड़ों में काटकर इसको छिपकली की छुपने वाली जगह पर रख दें या छिपकली के आने जाने वाले रास्ते पर रख दें। जिस तरह इंसान पिपर स्प्रे से होने वाली जलन को बर्दाश्त नहीं कर सकते, वैसे ही छिपकलियाँ भी इसकी जलन को बर्दाश्त नहीं कर पातीं। स्प्रे बोतल के अंदर थोड़ा-सा पानी और मिर्च मिक्स करें और इसको अपने घर के आस-पास छिड़क दें, ऐसी जगहों पर भी जहां छिपकलियाँ रहती हैं, जैसे फ्रिज और सोफ़े के पीछे और दीवारों पर और हर उस जगह पर जहां छिपकलियाँ दिखाई देती हैं।  आप लाल मिर्च या इसके पाउडर को भी इस काम के लिए इस्तेमाल कर सकते हैं।  आप टबास्को सोस (Tabasco Sauce) को भी पिपर स्प्रे की जगह इस्तेमाल कर सकते हैं।  चेतावनी: इसका घर में अधीक छिड़काव आपको भी नुक़सान दे सकता है, इसलिए इसका इस्तेमाल करते समय सावधानी बरतें। अगर कोई छिपकली आपके भगाने पर भी घर से नहीं जाती है तो आप डिब्बे को दीवार से लगाकर छिपकली को इसकी तरफ दौड़ाएं, छिपकली खुद इसके अंदर घुस जाएगी। फिर आप इसको कहीं बाहर ले जाकर छोड़ दें और छिपकली के आने वाली जगह पर कीटनाशक दवा छिड़क दें ताकि छिपकली दोबारा अंदर ना आ सके।
कीट, मच्छर और मक्खियों का ख़ात्मा करें: चीटियों को भगायें: मक्खियों का ख़ात्मा करें: कीटों का ख़ात्मा करें: काॅकरोच का ख़ात्मा करें: मकड़ियों को रोकें: झींगुरों को कम करें: अपने घर को छिपकलियों के रहने के लिए अयोग्य बनाएं: घर के पिछवाड़े और आँगन को छिपकलियों के लिए अयोग्य बनाएं: अपने घर को पूरी तरह सील करें: घर में अंडे के छिलके रखें: कीटनाशक दवाइयाँ रखें: फ्लाई पेपर लगाएं (Use Flypaper): कॉफी और तंबाकू की गोलियाँ बनाएं: लहसुन की कलियाँ रखें: प्याज़ के कुछ टुकड़े काटें: अपने घर के आस-पास पिपर स्प्रे (Pepper Spray) करें: छिपकली को पकड़ कर कहीं बाहर छोड़ दें:
https://www.wikihow.com/Get-Rid-of-Common-House-Geckos https://www.wikihow.com/Get-Rid-of-Common-House-Geckos https://www.wikihow.com/Get-Rid-of-Common-House-Geckos
Targeting Geckos' Food Sources Preventing Geckos From Moving In Removing Geckos From Your Home